###  Č. sp.: ŽP 2014/04768-6-MK Bardejov

##  30.10.2014

R o z h o d n u t i e

##  Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Anny Majerníkovej, bytom: Richvald 40 a Milana Hrivniaka, bytom: Kračúnovce 28,** zo dňa 16.09.2014, podľa § 47 ods. 3 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov,

***zamieta žiadosť***

žiadateľovi **na výrub dreviny, druh: 1 ks dub letný** (Quercus robur)s obvodom kmeňa 230 cm, meraný vo výške 130 cm nad zemou, rastúci v kat. území Bardejov na pozemku parcela CKN číslo 1915, druh pozemku: orná pôda**.** Žiadatelia sú spoluvlastníkmi parcely, na ktorej drevina požadovaná na výrub rastie.

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu toto rozhodnutie zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto rozhodnutia nedotknuté.

# O d ô v o d n e n i e

Písomnou žiadosťou zo dňa 16.09.2014 (ev. č. 21 911), požiadali Anna Majerníková, bytom: Richvald 40 a Milan Hrivniak, bytom: Kračúnovce 28 o vydanie súhlasu na výrub **dreviny, druh: 1 ks dub letný** (Quercus robur)s obvodom kmeňa 230 cm, meraný vo výške 130 cm nad zemou, rastúci v kat. území Bardejov na pozemku parcela CKN číslo 1915, druh pozemku: orná pôda**.** Žiadatelia sú spoluvlastníkmi parcely, na ktorej drevina požadovaná na výrub rastie. Dôvod žiadosti je využitie ornej pôdy.

 Mesto Bardejov, podľa § 82 ods. 7 zákona o ochrane prírody, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 18.09.2014. V lehote do šiestich pracovných dní od zverejnenia informácie, bolo 26.09.2014 doručené Mestu Bardejov elektronické potvrdenie záujmu byť účastníkom v začatom správnom konaní od Mestského výboru Slovenského zväzu ochrancov prírody a krajiny, so sídlom: Godrova 3/b, 811 06 Bratislava (mvszopk@internet.sk).

 Orgán ochrany prírody listom č. ŽP 2014/04768-4-MK zo dňa 02.10.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 13.10.2014, počas ktorého bolo zistené, že drevina požadovaná na výrub, rastie na uvedenom pozemku. V priebehu miestnej obhliadky orgán ochrany prírody vykonal meranie obvodu kmeňa dreviny, zistil jej zdravotný stav a zhotovil fotodokumentáciu dreviny požadovanej na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 2 583,90 €. Výpočet je prílohou zápisu. Strom rastie v mimo zastavanom území mesta na pozemku parcela EKN 1915, druh pozemku: orná pôda, na okraji západnej strany. Jedná sa o zdravú a dlhovekú drevinu. Drevina neohrozujú svoje okolie ani ornú pôdu, v súčasnosti využívanú ako pasienok a nie je teda dostatočný dôvod povoliť jej výrub.

Na konanie za Mestský výbor Slovenského zväzu ochrancov prírody a krajiny (ďalej len MVSZOPK) sa nikto nedostavil. Na základe ich listu zo dňa 26.09.2014 boli MVSZOPK zaslané podklady (zápisnica a prílohy) elektronickou formou dňa 16.10.2014 a predĺžená lehota na vyjadrenie do päť kalendárnych dní. V stanovenej lehote nebolo správnemu orgánu doručené žiadne vyjadrenie. Účastníci konania a zúčastnené osoby boli oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov.

 Na základe vyššie uvedeného orgán ochrany prírody dospel k záveru, že žiadosť na výrub dreviny nie je opodstatnená. Rozhodol preto o nepovolení výrubu podľa § 47 ods. 3 citovaného zákona.

**P o u č e n i e:**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

**- Anna Majerníková, Richvald 40, 085 01 Bardejov**

**- Milan Hrivniak, Kračúnovce 28, 087 01 Giraltovce**

**- Mestský výbor Slovenského zväzu ochrancov prírody a krajiny, Godrova 3/b, 811 06 Bratislava**

Na vedomie

- SIŽP - inšpektorát ochrany prírody, Rumanova 14, 040 01 Košice

- Okresný úrad v Bardejove, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk